als_Latn dik_Latn sag_Latn
11.05.2010, - E Martë
MASHT- Filloi aktivitetin java e arsimit për fëmijët me nevoja të veçanta
Në ketë konferencë ishin të pranishëm përfaqësues nga MASHT, UNICEF, institucione tjera vendore dhe ndërkombëtare si dhe shoqatat e personave me aftësi të kufizuara.
Në fjalën përshëndetëse , Skender Xhakaliu, u.d. Sekretar i Përhershëm në MASHT është shprehur se Ministria e Arsimit në kuadër të prioriteteve të saj për vitin 2010, ka gjithëpërfshirjen e fëmijëve më nevoja të veçanta në arsim përmes rritjes së përfshirjes së tyre në të gjitha nivelet, por edhe ofrimin e një arsimi cilësor në mënyrë që arsimi t'iu përgjigjet nevojave individuale të tyre . MASHT, viteve të fundit ka punuar intensivisht në drejtim të avancimit të arsimit në përgjithësi dhe në kuadër të saj , një rëndësi të veçantë i ka kushtuar krijimit të shanseve të barabarta për të gjithë, pavarësisht nga aftësitë që ka gjithsecili.
Z Xhakaliu, duke falënderuar përfaqësuesit e Qeverisë së Finlandës dhe të UNICEF-it për mbështetjen, tha se MASHT mbetet e përkushtuar në realizimin e objektivave strategjike të përfshira në Planin Kombëtarë të Qeverisë mbi aftësitë e kufizuara dhe "Strategjinë e Arsimit Parauniversitar 2007 -2017", dokumente këto të cilat shtrojnë qartë nevojën e krijimit të shanseve dhe kushteve për mësim të fëmijëve me nevoja të veçanta, ashtu siç ju takon edhe në bazë të ligjeve vendore e konventave ndërkombëtare .
Ndërkaq, z Luciano Celestini, zëvendësshef i misionit të UNICEF-it në Kosovë, përgëzoi MASHT-in për angazhimin e duhur në drejtim të arsimimit adekuat të fëmijëve me nevoja të veçanta, me qëllim që ata një ditë të bëhen të aftë për vete dhe të dobishëm edhe për shoqërinë Kosovare dhe se në këtë drejtim UNICEF-i do të vazhdojë të mbështesë edhe më tej projektet e reja të ngjashme.
Përfaqësuesja e Ambasadës Finlandeze në Kosovë, znj. Kaisa Rouvinen, tha se arsimimi i fëmijëve me nevoja të veçanta është ndër sfidat kryesore pothuaj në të gjitha vendet e botës , andaj me këto dokumente realisht krijohet një bazë e mirë për arsimim cilësor të kësaj kategorie te ndjeshme të shoqërisë kosovare . Ajo, gjithashtu, u shpreh se Qeveria e Finlandës ka mbështetë pothuaj të gjitha projektet që kanë të bëjnë me arsimin special në Kosovë dhe kjo do të bëhet edhe në të ardhmen.
Dokumentet, të cilat u prezantuan në këtë konferencë, janë hartuar me mbështetjen institucionale të Universitetit "Yvaskula"(Finlandë), të UNICEFI-it dhe organizatës Down Sindrom Kosova dhe kanë për synim rritjen e përfshirjes se fëmijëve me nevoja të veçanta arsimore në arsim dhe ofrimin e një arsimi sa me cilësor.
"Java e për arsimin e fëmijëve me nevoja të veçanta", në kuadër të së cilës do të mbahen aktivitete të ndryshme në shkollat ku mbahet mësim me fëmijët me nevoja të veçanta, mbahet nga datat 11-14 maj 2010.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn